# สุชาติ ตันเจริญ
สุชาติ ตันเจริญ (เกิด 11 กุมภาพันธ์ พ.ศ. 2501) เป็นนักการเมืองชาวไทย ปัจจุบันดำรงตำแหน่ง รัฐมนตรีประจำสำนักนายกรัฐมนตรีในรัฐบาล แพทองธาร ชินวัตร และเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรองประธานสภาผู้แทนราษฎร คนที่หนึ่ง ในสภาผู้แทนราษฎร ชุดที่ 25 อดีตรัฐมนตรีช่วยว่าการกระทรวงมหาดไทย รัฐบาลบรรหาร ศิลปอาชา และพอเอกสุจินดา คราประยูร อดีตสมาชิกสภาผู้แทนราษฎรจังหวัดฉะเชิงเทรา อดีตรองหัวหน้าพรรคชาติไทยและพรรคไทยรักไทย อีกทั้งยังเป็นอดีต สส. กลุ่ม 16แหยงกลุ่ม 16 ไม่กล้าแตะ ‘ราเกซ’

 ประวัติ 
สุชาติ ตันเจริญ เกิดเมื่อวันที่ 11 กุมภาพันธ์ พ.ศ. 2501 ที่อำเภอบ้านโพธิ์ จังหวัดฉะเชิงเทรา จบการศึกษามัธยมศึกษาตอนปลายจากโรงเรียนอำนวยศิลป์ พระนคร สำเร็จการศึกษาระดับปริญญาตรีด้านวิศวกรรมศาสตร์จาก San Jose State University สหรัฐอเมริกา และระดับปริญญาโทด้านการบริหารธุรกิจจาก Notre Dame de Namur University ประเทศสหรัฐอเมริกา

นายสุชาติ ตันเจริญ เป็นบุตรชายของนายวิเชียร  และนางสุภา ตันเจริญ อีกทั้งเป็นน้องชายของนายพิเชษฐ์ ตันเจริญ อดีตรัฐมนตรีช่วยว่าการกระทรวงพาณิชย์ และมีศักดิ์เป็นอาของนายณัชพล ตันเจริญ อดีตสมาชิกสภาผู้แทนราษฎร จังหวัดฉะเชิงเทรา เขามีบุตรชาย 2 คน คือ นายคชาภา ตันเจริญ (มดดำ)พ่อมดดำ โผล่เซอร์ไพรส์ลูกชาย เปิดปมคาใจไม่ให้ใช้นามสกุล เผยความแสบหนีซบโอ๊ค ดารานักแสดง ดีเจ และ พิธีกรชื่อดัง และนายศักดิ์ชาย ตันเจริญ (มดเล็ก) อดีตสมาชิกสภาองค์การบริหารส่วนจังหวัดฉะเชิงเทรา และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เป็นสมาชิกสภาผู้แทนราษฎรจังหวัดฉะเชิงเทรา เขตเลือกตั้งที่ 3 สังกัดพรรคเพื่อไทย

 การทำงาน 
นายสุชาติ ตันเจริญ เป็นสมาชิกสภาผู้แทนราษฎรจังหวัดฉะเชิงเทรา 9 สมัย เคยสังกัดพรรคการเมืองหลายพรรค ทั้ง พรรคประชาธิปัตย์ พรรคสามัคคีธรรม พรรคไท พรรคชาติไทย พรรคไทยรักไทย เคยดำรงตำแหน่งรัฐมนตรีช่วยว่าการกระทรวงมหาดไทย ในปี พ.ศ. 2535พระบรมราชโองการ ประกาศ ตั้งรัฐมนตรี (จำนวน ๕๐ ราย) และ พ.ศ. 2538 เป็นรองประธานสภาผู้แทนราษฎรและรองประธานรัฐสภา ในปี พ.ศ. 2548

ขณะสุชาติ ตันเจริญ ดำรงตำแหน่ง เป็น รัฐมนตรีช่วยว่าการกระทรวงมหาดไทย ในรัฐบาล บรรหาร ศิลปอาชา เมื่อปี 2539 ก็ถูกอภิปรายไม่ไว้วางใจ  กรณีบริษัทในตระกูล นำที่ดินจังหวัด หนองคาย ไปค้ำประกันเงินกู้จากธนาคารกรุงเทพ พาณิชย์การ แต่ปรากฏว่าที่ดินดังกล่าวถูกพบว่าออกเอกสารสิทธิ น.ส.3 ก มาโดยมิชอบ รวมถึงกรณีบุคคลใกล้ชิดกู้เงินจาก ธนาคารกรุงเทพพาณิชยการหรือบีบีซี โดยใช้วิธีให้บริษัทที่ถือหุ้นไปกว้านซื้อที่ดินแล้วไปจำนองกับธนาคาร นำเงินไปซื้อขายปั่นกำไรในตลาดหุ้น สุชาติลาออกจากตำแหน่ง 23 พฤษภาคม 2539  ภายหลังปี 2538 กลุ่ม 16 ถูกปฎิเสธการเข้าร่วมพรรคต่างๆ ต่อมาสุชาติตั้ง พรรคไท ขี้นมาเอง ในปีเดียวกันนี้ และได้รับเลือกตั้งเป็น ส.ส. เพียงคนเดียวของพรรคพรรคไท (พ.ศ. 2539) นอกจากนั้นยังเคยดำรงตำแหน่งรองหัวหน้าพรรคการเมืองถึง 2 พรรค คือ พรรคชาติไทย และพรรคไทยรักไทย ซึ่งต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 จึงได้นำสมาชิกในกลุ่มบ้านริมน้ำ ย้ายมาสังกัดพรรคเพื่อแผ่นดิน และในปี พ.ศ. 2553 ได้ย้ายไปร่วมกิจกรรมทางการเมืองกับพรรคภูมิใจไทย

จากนั้นในวันศุกร์ที่ 23 พฤศจิกายน พ.ศ. 2561 นายสุชาติได้นำสมาชิกในกลุ่มบ้านริมน้ำของตนเองกว่า 40 คนมาสมัครสมาชิกพรรคพลังประชารัฐ

นายสุชาติ ได้รับฉายาว่า "ตี๋กร่าง" จากการทำหน้าที่รองประธานสภาผู้แทนราษฎรและรองประธานรัฐสภาในแบบที่ไม่ยอมใครง่าย ๆ แต้มต่อยี่ห้อ "ตีกร่าง" สมทบเพื่อแผ่นดิน..! จากโอเคเนชั่น

ภายหลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ที่ประชุมสภาผู้แทนราษฎรมีมติเลือกสุชาติให้ดำรงตำแหน่งรองประธานสภาคนที่ 1 เป็นสมัยที่ 2 โดยเฉือนเอาชนะนางสาวเยาวลักษณ์ วงษ์ประภารัตน์ สมาชิกสภาผู้แทนราษฎรแบบบัญชีรายชื่อ พรรคอนาคตใหม่ ไปเพียง 2 เสียงด้วยคะแนนเสียง 248-246 เสียงระทึก"พ่อมดดำ" สุชาติ ตันเจริญ ซิวรองประธานสภา คนที่ 1 แบบเฉียดฉิว ในการปฏิบัติหน้าที่ เขาได้แสดงบทบาทตำหนิพลเอก ประยุทธ์ จันทร์โอชา นายกรัฐมนตรี ในการประชุมสภาผู้แทนราษฎรอยู่บ่อยครั้งกลับคอกเก่า 'พ่อมดดำ' โชว์ฝีปากด่าประยุทธ์ เป็นนายกฯประสาอะไรปล่อยสภาล่ม การเมืองยุคเลวร้ายที่สุด ในที่สุดเขาจึงย้ายไปร่วมงานกับพรรคเพื่อไทยในปี พ.ศ. 2566 และได้รับการโปรดเกล้าฯ ให้ดำรงตำแหน่งรัฐมนตรีประจำสำนักนายกรัฐมนตรี ในรัฐบาลแพทองธาร ชินวัตร ตั้งแต่วันที่ 30 มิถุนายน พ.ศ. 2568

 รางวัลและเกียรติยศ 
 พ.ศ. 2539 ว่าที่นายกองเอก สุชาติ ตันเจริญ ได้รับพระราชทานยศกองอาสารักษาดินแดนเป็น นายกองเอก สุชาติ ตันเจริญ 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๑, ๒ ธันวาคม ๒๕๔๒
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๘, ๔ ธันวาคม ๒๕๓๙